Document ID: 32012R0157

KOMMISSIONENS GENNEMFØRELSESFORORDNING (EU) Nr. 157/2012
af 22. februar 2012
om ændring af og undtagelse fra forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter
KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148, litra c), sammenholdt med artikel 4, og
ud fra følgende betragtninger:
(1)
I aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter vedtaget på grundlag af artikel 19 i aftalen om Det Europæiske Økonomiske Samarbejdsområde, som er godkendt ved Rådets afgørelse 2011/818/EU (2), foreskrives en forhøjelse af det årlige toldfrie kontingent og en udvidelse til alle typer af oste med oprindelse i Norge fra den 1. januar 2012. Disse ændringer skal afspejles i artikel 5 og 19 i Kommissionens forordning (EF) nr. 2535/2001 (3) og i bilag I, del H, til nævnte forordning.
(2)
Det nuværende kontingent forvaltes på årsbasis fra juli til juni, mens det forhøjede kontingent forvaltes på kalenderårsbasis. Uanset artikel 6 i forordning (EF) nr. 2535/2001, hvor der foreskrives opdeling i to lige store halvårsperioder, bør der, hvad angår den disponible mængde for 2012, tages hensyn til den mængde på 2 000 tons, som allerede i 2011 blev stillet til rådighed for første halvår af 2012. Derfor skal der kun stilles en mængde på 1 600 tons til rådighed for delperioden, som af organisatoriske grunde begynder den 1. marts 2012. Denne forordning bør dog ikke berøre ikke den mængde på 2 000 tons, som allerede er stillet til rådighed for perioden fra den 1. januar 2012 til den 30. juni 2012.
(3)
Eftersom perioden for indgivelse af importlicensansøgninger for første halvdel af 2012, jf. artikel 14, stk. 1, litra a), i forordning (EF) nr. 2535/2001 er udløbet, bør der fastsættes en ny periode for indgivelse af importlicensansøgninger, og der bør fastsættes en undtagelse fra nævnte artikel, hvad angår mængden på 1 600 tons for delperioden marts-juni 2012. For at undgå at ansøgere, der allerede indgav ansøgninger i november 2011 for mængden på 2 000 tons, udelukkes fra den nye ansøgningsperiode, bør der fastlægges en undtagelse fra artikel 6, stk. 1, i Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (4).
(4)
I henhold til artikel 11, stk. 1, i forordning (EF) nr. 1301/2006 skal der indgives oplysninger om de mængder, der omfattes af importlicenser inden for to måneder efter udløbet af de pågældende licensers gyldighedsperiode. For at sikre, at ordningen forvaltes korrekt, skal Kommissionen råde over disse oplysninger på et tidligere tidspunkt. I artikel 16 i forordning (EF) nr. 2535/2001 bør derfor foreskrives en passende anmeldelsesforpligtelse.
(5)
Forordning (EF) nr. 2535/2001 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Ændring af forordning (EF) nr. 2535/2001
Forordning (EF) nr. 2535/2001 ændres således:
1)
Artikel 5, litra h), affattes således:
»h)
de kontingenter, der er fastsat i bilag V til aftalen mellem Den Europæiske Union og kongeriget Norge, som blev godkendt ved Rådets afgørelse 2011/818/EU (5) (i det følgende benævnt »aftalen med Norge«)
2)
I artikel 16 tilføjes som stk. 5:
»5. Uanset artikel 11, stk. 1, første afsnit, litra b), sammenholdt med artikel 11, stk. 1, andet afsnit, i forordning (EF) nr. 1301/2006 skal medlemsstaterne oplyse Kommissionen om de mængder, herunder også »ingen mængder«, der er omfattet af importlicenser, som de har udstedt, inden for ti arbejdsdage efter afslutningen af perioden for udstedelsen af de licenser, der omhandlet i stk. 1 i nævnte artikel.«
3)
Artikel 19, stk. 1, litra g), affattes således:
»g)
de regler, der omhandles i punkt 9 i aftalen med Norge«.
4)
Del H i bilag I erstattes af teksten i bilaget til nærværende forordning.
Artikel 2
Undtagelse fra forordning (EF) nr. 2535/2001 og (EF) nr. 1301/2006
1. Uanset artikel 14, stk. 1, litra a), i forordning (EF) nr. 2535/2001 og artikel 6, stk. 1, i forordning (EF) nr. 1301/2006 kan der for det kontingent på 1 600 tons, der gælder for perioden fra den 1. marts til den 30. juni 2012, som er fastsat i bilag I, del H, til forordning (EF) nr. 2535/2001 som ændret ved bilaget til denne forordning, indgives ansøgninger om importlicens i perioden fra den 1. til den 10. marts 2012.
Sådanne ansøgninger skal omfatte mindst 10 tons.
2. Importlicenser, der er udstedt i henhold til stk. 1, er gyldige til den 30. juni 2012.
Artikel 3
Ikrafttrædelse og anvendelse
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. marts 2012.
Denne forordning berører dog ikke den mængde på 2 000 tons, der allerede er til rådighed for perioden fra den 1. januar 2012 til den 30. juni 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. februar 2012.

Labels: 3
17
18
15